stanford-oval/wikipedia huggingface dataset:
איימי לואו ווד

| --- | --- |

 לידה:  3 בפברואר 1995  (בת 30) אנגליה סטוקפורט, אנגליה, הממלכה המאוחדת
 מדינה:  הממלכה המאוחדת 
 תקופת הפעילות:  מ-2016
 מקום לימודים:  האקדמיה המלכותית לאמנות הדרמה  בית הספר צ'ידל הולם 
 פרסים והוקרה:  פרס באפט"א לטלוויזיה להופעה הקומית הנשית הטובה ביותר (2021)
 פרופיל ב-IMDb
 
איימי לואו ווד (באנגלית: Aimée Lou Wood; נולדה ב-3 בפברואר 1995) היא שחקנית אנגלייה. לאחר תפקידים מוקדמים בתיאטרון במחזות כמו "מרי סטיוארט" (2016–2017) ו-"אנשים, מקומות ודברים" (אנ') (2017), ווד עשתה את הופעת הבכורה שלה על המסך בסדרה הקומית של נטפליקס "חינוך מיני" (2019–2023) בתור איימי גיבס, שזיכתה אותה בפרס באפט"א לטלוויזיה להופעה הקומית הנשית הטובה ביותר.
סרטיה כוללים את "החיים המחשמלים של לואי וויין" (אנ') (2021) ו"לחיות" (אנ') (2022). על הבמות בתיאטראות וסט אנד היא הופיעה במחזות כמו "הדוד וניה" (2020) ו"קברט" (2023).
ביוגרפיה

איימי לואו ווד נולדה בעיירה סטוקפורט (אנ') במנצ'סטר רבתי בצפון-מערב אנגליה וגדלה בכפר ברמהול (אנ'). אמה עובדת בארגון של שירותי הרווחה "Childline" ואביה הוא סוחר רכב. אחותה אמילי ווד היא מאפרת; הוריה התגרשו כשהייתה צעירה.
ווד למדה בבית הספר צ'ידל הולם (אנ') וסיימה את לימודיה בשנת 2013. בהמשך, היא למדה משחק, תחילה בקורס בסיסי למשחק בבית הספר לדרמה של אוקספורד (אנ'), לאחר מכן המשיכה ללימודי תואר ראשון במשחק באקדמיה המלכותית לאמנות הדרמה (RADA), שם סיימה את לימודיה בשנת 2017.
במהלך תקופת לימודיה ב-RADA, ווד השתתפה בהפקות רבות, כמו למשל כשגילמה את מרגרט בהפקה של המחזה "Scuttlers" בבימויה של חנה איידינוב, ובתור "גודי" במחזה "Vinegar Tom", בבימויה של קרסידה בראון. ווד גילמה את ג'ס ב-"Hen", סרט קצר מ-2017 בבימויו של ג'יימס לרקין, ואת יוליה ב-"Summerfolk", בבימויה של דבורה פייג'.
קריירה

בשנת 2019 ערכה ווד את הופעת הבכורה שלה על המסך בגילומה את הדמות איימי גיבס, דמות ראשית בסדרת הקומדיה-דרמה של נטפליקס, "חינוך מיני", לצד כוכבות משותפות אמה מקי, אייסה באטרפילד, אונקוטי גאטווה וג'יליאן אנדרסון. ווד באודישן המקורי יועדה לגלם את דמותה של "לילי" (בגילומה של טניה ריינולדס), אך לבסוף קיבלה לגלם את תפקיד איימי גיבס. הסוכנת של ווד הוא "ליזי ניואל", סוכנות כישרונות עצמאית.
איימי גילמה גם את סוניה במחזה "הדוד וניה" מאת אנטון צ'כוב ששיחקה בתיאטרון הרולד פינטר בלונדון מ-14 בינואר עד 2 במאי 2020.
חיים אישיים

השחקן קונור סווינדלס ששיחק לצדה בסדרה "חינוך מיני", אישר כי הם היו בזוגיות בינואר 2019. השניים נפרדו במרץ 2020.
לאור מלחמת חרבות ברזל ב-2023, ווד הייתה אחת מאלפיים אמנים שחתמו על מכתב פתוח של אמנים למען פלסטין המופנה לג'ו ביידן, נשיא ארצות הברית, הקורא להפסקת אש והאשים את ממשלות המערב בסיוע למלחמה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2021 | החיים המחשמלים של לואי וויין (אנ') | קלייר וויין |  |
| 2022 | לחיות (אנ') | מרגרט האריס | מועמדת פרס הקולנוע הבריטי העצמאי לשחקנית המשנה הטובה ביותר (אנ') (2022) |
| TBA | Seize Them! | דגן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2019–2023 | חינוך מיני | איימי גיבס | תפקיד ראשי (4 עונות); 32 פרקים פרס באפט"א לטלוויזיה להופעה הקומית הנשית הטובה ביותר (2021) מועמדת פרס באפט"א לטלוויזיה להופעה הקומית הנשית הטובה ביותר (2022) |
| 2021 | On the Edge | ג'יין | פרק: "Mincemeat" |
| 2024 | Alice & Jack | מאיה | תפקיד ראשי; 6 פרקים |
| 2025 | הלוטוס הלבן |  | תפקיד מרכזי בעונה השלישית |
| TBA | Toxic Town |  | מיני-סדרה עתידית של נטפליקס |
| TBA | Daddy Issues | ג'מה | סדרת טלוויזיה עתידית של BBC Three |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2016–2017 | מרי סטיוארט | שפחה | תיאטרון אלמיידה (אנ'), לונדון |
| 2017 | אנשים, מקומות ודברים (אנ') | לורה | סיבוב הופעות |
| 2018–2019 | Downstate | אלפי | תיאטרון סטפנוולף (אנ'), שיקגו התיאטרון המלכותי הלאומי, לונדון |
| 2020 | הדוד וניה | סוניה | תיאטרון הרולד פינטר (אנ'), לונדון |
| 2023 | קברט | סאלי באוולס | תיאטרון פלייהאוס (אנ'), לונדון |
הערות שוליים

↑  Petter, Olivia (26 בינואר 2019). "Sex Education's Aimee Lou Wood wants women to take ownership of their sexuality". independent.co.uk. {{cite web}}:  (עזרה)
↑  "Sex Education". popbuzz.com. 2019.
↑  "Oxford School of Drama Prospectus" (PDF). אורכב מ-המקור (PDF) ב-2020-01-29.
1 2  Bergado, Gabe (25 בינואר 2019). "Sex Education Star Aimee Lou Wood on the Power of Female Pleasure, Her Love for RuPaul's Drag Race , and the Iconic "My Ham!" Line". yahoo.com. {{cite web}}:  (עזרה)
↑  "Student & graduate profiles – Aimee Lou Wood". rada.ac.uk. נבדק ב-29 בינואר 2019. {{cite web}}:  (עזרה)
1 2  Bergado, Gabe (25 בינואר 2019). "Sex Education Star Aimee Lou Wood on the Power of Female Pleasure". teenvogue.com. נבדק ב-29 בינואר 2019. {{cite web}}:  (עזרה)
↑  "netflix sets premier date for coming of age drama Sex Education!". eclipsemagazine.com. 4 בדצמבר 2018. נבדק ב-9 בפברואר 2019. {{cite web}}:  (עזרה)
↑  "Actors: Aimee Lou Wood". independenttalent.com. 2019.
↑  Lee, Jess (1 במרץ 2019). "Sex Education's Connor Swindells confirms real-life romance with co-star Aimee Lou Wood". דיגיטל ספיי. {{cite web}}:  (עזרה)
↑  יעל אילן, "קודרת, ארוכה ומטורפת": כל מה שצריך לדעת על "הלוטוס הלבן" עונה 3, באתר ynet, 9 בפברואר 2025
אסף בן לולו

| --- | --- |

 לידה:  5 באוגוסט 1985 (בן 39) לוד, ישראל 
 מדינה:  ישראל 
 תקופת הפעילות:  מ-2009
 מקום לימודים:  בית צבי 
 פרסים והוקרה:  פרס צבי קליר
 פרופיל ב-IMDb
 
אסף בן לולו (נולד ב-5 באוגוסט 1985) הוא שחקן טלוויזיה ותיאטרון ישראלי.
ביוגרפיה

אסף נולד גדל והתחנך בלוד, האח הקטן מבין ארבעה אחים: גלית שחר ורינת. למד בבית הספר התיכון "אורט לוד" במגמת תקשורת וקולנוע.
בשנת 2004 התגייס לצבא. לאחר הצבא החל להתעניין בלימודי משחק. למד במספר סדנאות משחק עד שבשנת 2009 החל את לימודיו בבית הספר למשחק "בית צבי", שם סיים את לימודיו, בשנת 2011, בהצטיינות ועל כך הוענק לו פרס צבי קליר.
במסגרת לימודיו שיחק במספר מחזות ורובם בתפקידים ראשיים כמו "אחד משלנו" (בתפקיד יותם), "השחר כאן שקט" (בתפקיד ואסקוב), "רווקים ורווקות" (בתפקיד חראבינו) ועוד.
בשנת 2011, עם סיום לימודיו, נבחר לשחק במחזה "העלמה יוליה" שהועלה ב"תיאטרון הספרייה" בתפקיד הראשי של ז'אן, משרתה הנאמן של ז'ולי.
בשנת 2012 השתתף בפסטיבל "סמול במה".
בשנת 2013 החל את דרכו בטלוויזיה ושיחק במספר תפקידים בסדרות כמו "בלו נטלי" (יס) בתפקיד מיקי ו"פצועים בראש" (הוט) בתפקיד אורח. באותה שנה שיחק בהצגה "מוטב מאוחר" שהועלתה בתיאטרון הספרייה יחד עם רבקה מיכאלי, אלברט כהן ואלכס אנסקי.
בשנת 2014 השתתף בסדרה "זגורי אימפריה" בתפקיד "דודו", בן זוגה של אבישג זגורי (חן אמסלם).
בשנת 2018 השתתף בסדרה ״הרמון״, בתפקיד הגרוש של תהילה ואבא של הילד שלהם.
בשנת 2025 השתתף בסדרה "שלומי 6" ששודרה בHOT בתפקיד יגאל נגר, חלוץ בקבוצה הבוגרת.
חיים פרטיים

ביוני 2014 נישא לברקת מופקדי, שחקנית תיאטרון וטלוויזיה אף היא.
וין דיזל

| --- | --- |

 לידה:  18 ביולי 1967 (בן 57) ארצות הברית מחוז אלמדה, קליפורניה, ארצות הברית
 שם לידה:  Mark Sinclair 
 סוגה מועדפת:  סרט פעולה 
 מדינה:  ארצות הברית 
 תקופת הפעילות:  מ-1990 
 מקום לימודים:  מכללת האנטר  Village Community School  P.S. 41 
 צאצאים:  וינסנט סינקלייר, האניה סינקלייר, Pauline Sinclair 
 פרסים והוקרה:  פרס הסרטים של ה-MTV לצמד הטוב ביותר על המסך (2002)  פרס הסרטים של ה-MTV לצמד הטוב ביותר על המסך (2014)  כוכב בשדרת הכוכבים בהוליווד 
 http://vindiesel.com/
 פרופיל ב-IMDb
 חתימה:   
 
מארק סינקלייר (באנגלית: Mark Sinclair; נולד ב-18 ביולי 1967) או בשם הבמה שלו וין דיזל (Vin Diesel) הוא שחקן, תסריטאי, מפיק, מדובב ובמאי קולנוע אמריקאי.
ביוגרפיה

נולד בשם מארק סינקלייר במחוז אלמדה, קליפורניה שבארצות הברית למשפחה ממוצא אפרו-אמריקאי (אביו הביולוגי ואביו החורג) וממוצא בריטי וגרמני (אמו). הוא השתתף לראשונה במחזה לילדים בגיל 7. בהמשך למד ב-"מכללת האנטר" בניו יורק. תפקידו המלא הראשון היה בסרט התעוררות בשנת 1990. בשנת 1994 כתב תסריט עבור "רב-פנים" - סרט קצר דל תקציב שבו השתתף ואף שימש כמפיק. הסרט הוקרן בפסטיבל קאן ב-1995.
בשנת 1997, דיזל כתב, הפיק, ביים ושיחק בתפקיד הראשי בסרט "סטרייס" (Strays) כבוס העולם התחתון שמנסה לשנות את דרכיו. הסרט הוקרן בפסטיבל סאנדנס והופק כסדרת טלוויזיה. בשנת 1998 הוא לוהק לסרטו של סטיבן ספילברג, "להציל את טוראי ראיין", ושנתיים אחרי בסרטים "חדר לחץ" ופיץ' בלאק. ב-1999 הוא דיבב את דמותו של הענק בסרט האנימציה ענק הברזל שכשל בקופות אבל זכה לשבחים אצל הביקורות.
הוא הרוויח אפיון של גיבור סרטי פעולה כשהשתתף בסרטים מהיר ועצבני בשנת 2001 ו-"xXx" שנה לאחר מכן. בשנת 2004 הוא שב לשחק את דמותו של רידיק בסרט רידיק: המסע מתחיל. בשנת 2005 שיחק דיזל בקומדיה גבר מי שמטפלת כדי לשנות את תדמיתו כשחקן סרטי פעולה, ובשנת 2006 שיחק בתפקיד המאפיונר ג'ק דינורשיו בסרט "משפטו של ג'קי די". ב-2005 חתם דיזל על חוזה עם חברת פוקס המאה ה-20 אך מאז הסתפק בהפקת הסרט בלבד. ב-2009, 2011 וב-2013 שב דיזל לגלם את דמותו של דומיניק טורטו בסרט הרביעי, החמישי והשישי בסדרת מהיר ועצבני. ב-2013 יצא הסרט השלישי בסדרת רידיק וב-2014 השתתף בצילומי הפרק השביעי בסדרת "מהיר ועצבני". בשנת 2015 הוקרן לראשונה הסרט מהיר ועצבני 7 בו השתתף דיזל כשחקן ראשי. הסרט מהיר ועצבני 7 זכה להצלחה רבה. באפריל 2017 הוקרן לראשונה הסרט מהיר ועצבני 8 בו השתתף דיזל כשחקן ראשי בעל תפקיד חשוב ומסקרן לאורך הסרט כולו.
בנוסף, באוגוסט 2013 קיבל כוכב בשדרת הכוכבים בלוס אנג'לס.
ב-2014 שיחק דיזל את גרוט בשומרי הגלקסיה,
של אולפני מארוול, וכך גם ב-
שומרי הגלקסיה: חלק 2 (2017)
הנוקמים: מלחמת האינסוף (2018)
הנוקמים: סוף המשחק (2019)
תור: אהבה ורעם (2022)
שומרי הגלקסיה: חלק 3 (2023)
חיים אישיים

מאז 2007 נשוי לדוגמנית המקסיקנית, פאלומה חימנס, ולהם שתי בנות ובן.
סיפר שקיבל את כינויו "דיזל" לאחר שהועסק כשומר סף.
פילמוגרפיה חלקית

התעוררות (1990) - בתפקיד: אח בבית חולים
רב-פנים (1994) - בתפקיד: מייק
סטרייס (1997) - בתפקיד: ריק
להציל את טוראי רייאן (1998) - בתפקיד: טוראי קאפראזו
ענק הברזל (1999 - בתפקיד: דיבוב קולו של ענק הברזל
חדר לחץ (2000) - בתפקיד: כריס ווריק
פיץ' בלאק (2000) - בתפקיד: ריצ'רד די.  רידיק
מהיר ועצבני (2001) - בתפקיד: דומיניק טורטו
מאפיה דור המשך (2001) - בתפקיד: טיילור ריז
XXX (2002) - בתפקיד: אלכסנדר קייג'
מילה של גבר  (2003) -  בתפקיד: שון ווטר
רידיק: המסע מתחיל (2004) - בתפקיד: ריצ'רד בי.רידיק
רידיק: זעם אפל (2004- בתפקיד: דיבוב קולו של ריצ'רד בי. רידיק
גבר מי שמטפלת (2005) - בתפקיד: שאיין וולף
משפטו של ג'קי די  (2006) -  בתפקיד : ג'אקי די. נורסיו
מהיר ועצבני 3: טוקיו דריפט (2006, הופעת אורח)
בבילון לספירה (2008)  - בתפקיד : טורופ
מהיר ועצבני 4 (2009) - בתפקיד: דומיניק טורטו
חניבעל הכובש (2011) - בתפקיד: מילו בוריק
מהיר ועצבני 5 (2011) - בתפקיד: דומיניק טורטו
רידיק: היקום התחתון (2012) - בתפקיד: ריצ'רד בי . רידיק
מהיר ועצבני 6 (2013) - בתפקיד: דומיניק טורטו
רידיק (2013) - בתפקיד: דיבוב קולו של רידיק
שומרי הגלקסיה (2014) -  בתפקיד: דיבוב קולו של גרוט
מהיר ועצבני 7 (2015) - בתפקיד: דומיניק טורטו
צייד המכשפות האחרון (אנ') (2015) - בתפקיד: קאוולדר
מצדיעים לך, בילי לין! (2016) - בתפקיד: שרום
מהיר ועצבני 8 (2017) - בתפקיד: דומיניק טורטו
שומרי הגלקסיה: חלק 2 (2017) -  בתפקיד: סור יורי
XXX: הילוך גבוה (2017) - בתפקיד : ארבט דוגמט
הנוקמים: מלחמת האינסוף (2018) - בתפקיד: טוני סטארק
הנוקמים: סוף המשחק (2019) - בתפקיד: טוני סטארק
בלאדשוט (2020)- בתפקיד : ריימונד " ריי גאריסון
מהיר ועצבני 9 (2021)  -  בתפקיד: דומיניק טורטו
תור: אהבה ורעם (2022) בתפקיד: כריס המסוורת'
שומרי הגלקסיה: חלק 3 (2023) -  בדיבוב : דיבוב כוכו חוב גולו גרוט
מהיר ועצבני 10 (2023) - גם מפיק - בתפקיד: 6 / דומיניק
כריס המסוורת'

| --- | --- |

המסוורת' בכנס "קומיק-קון" בסן דייגו, יולי 2019
 לידה:  11 באוגוסט 1983 (בן 41) מלבורן, ויקטוריה, אוסטרליה אוסטרליה
 סוגה מועדפת:  סרט גיבורי-על, אופרת סבון, סרטי פעולה
 מדינה:  אוסטרליה 
 תקופת הפעילות:  מ-2002
 עיסוק:  משחק
 מקום לימודים:  תיכון הית'מונט 
 בן או בת זוג:  אלזה פטאקי (26 בדצמבר 2010–?)   אלזה פטאקי (2010–25 בדצמבר 2010) 
 צאצאים:  Tristan Hemsworth, Sasha Hemsworth, India Rose Hemsworth 
 מספר צאצאים:  3 
 פרסים והוקרה:  פרס לוגי, פרס שחקן האקשן האהוב, פרס השחקן האהוב של הקיץ
 פרופיל ב-IMDb
 חתימה:   
 
כריסטופר המסוורת' (באנגלית: Christopher Hemsworth; נולד ב-11 באוגוסט 1983) הוא שחקן אוסטרלי. מוכר בעיקר בשל תפקידיו כתור ביקום הקולנועי של מארוול, וכצייד בסרטים "שלגייה והצייד" ו"הצייד: מלחמת החורף".
ביוגרפיה

המסוורת' נולד במלבורן שבאוסטרליה, גדל בפיליפ איילנד, ויקטוריה שבאוסטרליה. הוא האח האמצעי בין לוק המסוורת' וליאם המסוורת'.
קריירה

מאז 2002 גילם כריס מספר תפקידי אורח בסדרות טלוויזיה שונות. בשנת 2004 נבחן לתפקיד רובי האנטר בסדרת הטלוויזיה "קרוב רחוק". הוא לא קיבל את התפקיד (בו זכה ג'ייסון סמית'), אך לאחר זמן מה הוצע לו תפקידו של קים הייד, אותו גילם עד 2007. ב-2005 זכה בפרס לוגי בקטגוריית השחקן החדש הפופולרי ביותר, והיה מועמד גם לפרס לוגי הכסף בקטגוריית השחקן הפופולרי ביותר באותה שנה וב-2006. בשנת 2006 השתתף גם בגרסה האוסטרלית ל"רוקדים עם כוכבים", וסיים במקום החמישי.
המסוורת' נבחר לגבר הכי סקסי בעולם לשנת 2014. בקריירה קצרה יחסית, הוא הספיק לגרוף לא מעט פרסים והוא פופולרי בעיקר בקרב הקהל הצעיר. בטקס נבחרי הילדים הוא היה מועמד לשחקן האקשן המועדף לשנת 2012 על תפקידו בסרט "הנוקמים". בטקס פרסי הקולנוע של MTV הוא היה מועמד לפרס הגיבור הטוב ביותר על תפקידו בסרט "תור" בשנת 2011. בטקס נבחרי הקהל האמריקאי 2012 הוא זכה בפרס שחקן האקשן האהוב, ובטקס נבחרי הנוער של 2012 בפרס השחקן האהוב של הקיץ.
בשנת 2009 השתתף המסוורת' בסרט הקולנוע סטארטרק מסדרת מסע בין כוכבים, בו גילם את דמותו של ג'ורג' קירק, אביו של קפטן ג'יימס קירק (כריס פיין). בהמשך, השתתף בהפקה הוליוודית נוספת, "בריחה מושלמת". בשנת 2011 הופיע בתפקיד הראשי בסרט המבוסס על דמות הקומיקס תור. בשביל להשתתף בסרט הוא היה צריך להאריך את שיערו ולהוסיף למשקלו כ-30 קילוגרם של שרירים, על מנת להידמות לדמות האל תור. המסוורת' המשיך לגלם את הדמות בסרט הנוקמים בשנת 2012, שמבוסס על קומיקס באותו שם ובאותה שנה יצא גם סרט נוסף בהשתתפותו, שלגייה והצייד, בו הוא מגלם את אריק הצייד לצד קריסטן סטיוארט.
ב-24 באוקטובר 2013 יצא סרט ההמשך של תור ("תור: העולם האפל") בכיכובו. שיחק גם בסרטים "הנוקמים: עידן אולטרון", "תור: ראגנארוק", "הנוקמים: מלחמת האינסוף" והנוקמים: סוף המשחק.
בשנת 2016 השתתף המסוורת' בסרט קולנוע שהתמקד בדמות הצייד מהסרט "שלגיה והצייד" ונקרא "הצייד: מלחמת החורף". באותה שנה שיחק בקומדיה "מכסחות השדים" המבוסס על הסרט מ-1984. בסרט הוא מככב לצד קייט מקינון, קריסטן ויג, לזלי ג'ונס ומליסה מקארתי.
ב-2017 יצא לאקרנים סרט האקשן "תור: ראגנארוק" בכיכובו, אשר מהווה סרט שלישי בסדרת סרטי "תור". את הסרט ביים טאיקה וואטיטי והפיק קווין פייגי.
ב-2019 יצא לאקרנים סרט האקשן "גברים בשחור: אינטרנשיונל" בכיכובו ובכיכובה של טסה תומפסון, אשר כיכבה לצדו של כריס גם בסרט "תור: ראגנארוק".
בשנת 2020 שיחק בתפקיד הראשי בסרט הפעולה של נטפליקס, "טיילר רייק: חילוץ".
בשנת 2022 חזר לגלם את דמותו של תור בסרט הרביעי בסדרה - "תור: אהבה ורעם"
חיים אישיים

המסוורת' נשוי לשחקנית הספרדייה אלזה פטקי, ולהם שלושה ילדים. בשנת 2022 גילה שהוא בנטייה גנטית למחלת אלצהיימר, וכתוצאה מכך החליט לקחת הפסקה ממשחק ולבלות זמן רב יותר עם משפחתו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | סטארטרק | ג'ורג' סמואל קירק |  |
| 2009 | בריחה מושלמת | קייל גארת'י |  |
| 2010 | כסף | סם פילהאן |  |
| 2011 | תור | תור |  |
| 2012 | הנוקמים | תור |  |
| 2012 | בקתת הפחד | קורט ווהן |  |
| 2012 | שלגייה והצייד | הצייד |  |
| 2012 | שחר אדום | ג'אד אקהרט |  |
| 2013 | האויב בתוכנו - סטארטרק | ג'ורג' סמואל קירק | דיבוב |
| 2013 | Rush | ג'יימס האנט |  |
| 2013 | תור: העולם האפל | תור |  |
| 2015 | הנוקמים: עידן אולטרון | תור |  |
| 2015 | בלאקהאט: פרצה ברשת | ניקולאס האת'וויי |  |
| 2015 | חופשה בהפרעה | סטון קרנדל |  |
| 2015 | בלב ים | אוון צ'ייס |  |
| 2016 | הצייד: מלחמת החורף | הצייד |  |
| 2016 | מכסחות השדים | קווין בקמן |  |
| 2016 | דוקטור סטריינג' | תור |  |
| 2017 | תור: ראגנארוק | תור |  |
| 2018 | 12 לוחמים (אנ') | קפטן מיטצ' נלסון |  |
| 2018 | זמנים קשוחים באל רויאל (אנ') | בילי לי |  |
| 2018 | הנוקמים: מלחמת האינסוף | תור |  |
| 2019 | הנוקמים: סוף המשחק | תור |  |
| 2019 | גברים בשחור: אינטרנשיונל | הנרי / הסוכן H |  |
| 2019 | ג'יי ובוב השקט מההתחלה | עצמו |  |
| 2020 | טיילר רייק: חילוץ | טיילר רייק | גם מפיק |
| 2022 | תור: אהבה ורעם | תור |  |
| 2022 | ראש העכביש | סטיב אבנסטי | גם מפיק |
| 2023 | טיילר רייק: חילוץ 2 | טיילר רייק | גם מפיק |
| 2024 | פיוריוסה: מסאגת מקס הזועם | דימנטוס |  |
| 2024 | רובוטריקים: ההתחלה | אוריון פקס / אופטימוס פריים | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | גווינביר ג'ונס | המלך ארתור | 2 פרקים |
| 2002 | שכנים שכנים | ג'יימי קינג | פרק: "4,069" |
| 2002 | Marshall Law | הילד | פרק: "Domestic Bliss" |
| 2003 | The Saddle Club | וטרינר | פרק: "Tenderfoot" |
| 2004 | Fergus McPhail | קרייג | פרק: "In a Jam" |
| 2007–2004 | קרוב רחוק | קים הייד | 189 פרקים |
| 2021 | לוקי | ת'ור | דיבוב; פרק: "Journey Into Mystery" |
| 2021 | מה אם...? | תור | דיבוב; 2 פרקים |
הערות שוליים

↑  אלון פרוכטר, אחרי הגילוי הרפואי: כריס המסוורת' לוקח פסק זמן ממשחק, באתר כאן – תאגיד השידור הישראלי, 19 בנובמבר 2022
↑  שמוליק דובדבני, "פיוריוסה: מסאגת מקס הזועם" הוא סרט בומבסטי, סוחף ומלהיב בכל מובן, באתר ynet, 24 במאי 2024
| פרס הסרטים והטלוויזיה של MTV לקרב הטוב ביותר |
| --- | --- | --- |
| כללי (1996–2019) | אדם סנדלר נגד בוב ברקר – "גילמור המאושר" (1996) ‏•‏‏ פאירוזה באלק נגד רובין טאני – "הכישוף " (1997) ‏•‏‏ ויל סמית' נגד מקק – "גברים בשחור" (1998) ‏•‏‏ בן סטילר נגד כלב – "משתגעים על מרי" (1999) ‏•‏‏ קיאנו ריבס נגד לורנס פישבורן – "מטריקס" (2000) ‏•‏‏ ג'אנג דזה יי נגד בר שלם – "נמר, דרקון" (2001) ‏•‏‏ ג'קי צ'אן וכריס טאקר נגד כנופיית הונג קונג – "שעת שיא 2" (2002) ‏•‏‏ יודה נגד כריסטופר לי – "מלחמת הכוכבים - פרק 2: מתקפת המשובטים" (2003) ‏•‏‏ אומה תורמן נגד צ'יאקי קוריאמה – "להרוג את ביל" (2004) ‏•‏‏ אומה תורמן נגד דריל האנה – "להרוג את ביל חלק 2" (2005) ‏•‏‏ אנג'לינה ג'ולי נגד בראד פיט – "מר וגברת סמית'" (2006) ‏•‏‏ ג'רארד באטלר נגד רוברט מיילט – "300" (2007) ‏•‏‏ שון פריס נגד קאם ג'יגנדה – "לעולם אל תיכנע" (2008) ‏•‏‏ רוברט פטינסון נגד קאם ג'יגנדה – "דמדומים" (2009) ‏•‏‏ ביונסה נגד אלי לרטר – "אובססיבית" (2010) ‏•‏‏ רוברט פטינסון נגד ברייס דאלאס הווארד וזאווייר סמואל – "דמדומים 3: ליקוי חמה" (2011) ‏•‏‏ ג'ניפר לורנס וג'וש האצ'רסון נגד אלכסנדר לודוויג – "משחקי הרעב" (2012) ‏•‏‏ רוברט דאוני ג'וניור, כריס אוונס, מארק ראפלו, כריס המסוורת', סקרלט ג'והנסון וג'רמי רנר נגד טום הידלסטון – "הנוקמים" (2013) ‏•‏‏ אורלנדו בלום ואוונג'לין לילי נגד אורקס – "ההוביט: מפלתו של סמאוג" (2014) ‏•‏‏ דילן או'בריאן נגד ויל פולטר – "הרץ במבוך" (2015) ‏•‏‏ ראיין ריינולדס נגד אד סקריין – "דדפול" (2016) ‏•‏‏ גל גדות נגד חיילים גרמניים – "וונדר וומן" (2018) ‏•‏‏ ברי לארסון נגד ג'מה צ'אן – "קפטן מארוול" (2019) |  |
| מתוסרט  (2021–הווה) | אליזבת אולסן נגד קתרין האן – "וונדה-ויז'ן" (2021) ‏•‏‏ סידני סוויני נגד אלכסה דמי – "אופוריה" (2022) ‏•‏‏ קורטני קוקס נגד גוסטפייס – "צעקה 6" (2023) |  |
| לא מתוסרט  (2021–הווה) | קורטני קרדשיאן נגד קים קרדשיאן – "משפחת קרדשיאן" (2021) ‏•‏‏ בוסקו נגד ליידי קמדן – "המרוץ לדראג של רו פול" (2022) |  |
| 0 | 1 | 2 |
| --- | --- | --- |
| הקודם: 2019: טום הולנד – ספיידרמן: רחוק מהבית | פרס בחירת הקהל לכוכב סרטי האקשן של השנה   2020: כריס המסוורת' – "טיילר רייק: חילוץ"  | הבא: 2021: סימו ליו – "שאנג-צ'י ואגדת עשר הטבעות" |
| 0 | 1 | 2 |
| --- | --- | --- |
| הקודם: 2021: דוויין ג'ונסון, ג'אנגל קרוז | פרס בחירת הקהל לכוכב הקולנוע של השנה  2022: כריס המסוורת', תור: אהבה ורעם  | הבא: 2023: ראיין גוסלינג, ברבי |
| --- | --- |
בקרת זהויות :  NLI: 987007388700805171  BIBSYS: 11069311  BNE: XX5195860  BnF: cb162433717 (data)  CANTIC: a11956495  CiNii: DA18729751  GND: 140983643  ISNI: 0000 0001 1499 4657  LCCN: no2010059452  LNB: 000341187  MusicBrainz: 8c01fbf3-ea43-457f-94c3-af3f3df79c5d  NKC: xx0163952  NTA: 337791856  SUDOC: 155632949  VIAF: 162468877   WorldCat (עם VIAF): 162468877
אין ויש

| --- | --- |
 סינגל בביצוע חבורת בימות
 מתוך האלבום חבורת בימות – שירי נעמי שמר
 יצא לאור:  1972
 סוגה:  זמר עברי
 שפה:  עברית
 חברת תקליטים:  הד ארצי
 כתיבה:  נעמי שמר
 לחן:  נעמי שמר
 
"אין ויש" הוא שיר שכתבה והלחינה נעמי שמר ושבוצע במקור על ידי חבורת בימות.
מבנה השיר

השיר כולל שלושה בתים,

כאשר שתי השורות הראשונות בכל בית מתארות מה אין "לנו" (כלומר - מה אין בארץ ישראל ויש "שם" בחו"ל),

ושתי השורות האחרונות מה יש כאן במקום.
בשיר אין פזמון חוזר.
תוכן השיר > אין

במהלך שנות ה-1960 נעמי שהתה מספר שנים בצרפת, ובעקבות כך היא תרגמה וכתבה נוסחים עבריים למספר שירים צרפתיים
,

וגם כתבה מספר שירים מקוריים שתיארו את פריז מבלי להזכיר את שמה.
שיר זה שייך לקטגוריה השנייה, מכיוון שבחלק של ה"אין" (שתי השורות הראשונות בכל בית) מוזכרים נופים האופייניים לאירופה, וכנראה ספציפית לצרפת ולפריז.

כך "מגדל נישא ראשו בעבים" מתייחס כנראה למגדל אייפל 

והצירוף "בירות אפורות" לפריז, שעליה היא כתבה את העיר באפור.

ניתן לשער אם כך שגם תיאורים כמו "נהרות אדירים וגשם בקיץ" או "טירות אצילים חומות חתומות" שיכולים להתייחס למקומות אחרים באירופה או בעולם, מכוונים לצרפת.

האוצר הנעלם בפתח הגיא, ייתכן שהוא מתייחס לאוצרות שנמצאו או שהסתובבו עליהם שמועות, כמו למשל מטמון גורדון שהתגלה באמצע המאה ה-19 או האוצר של הקרדינל מאזארן.
תוכן השיר > יש

שתי השורות האחרונות בבית הראשון מתייחסות לאקלים ארץ ישראל (תכלת כל השמים, שמש כל השנה),

שתי השורות האחרונות בבית השני מתייחסות לנופי הארץ (עיינות ותהומות בבקעה וגם בהר), 

ושתי השורות האחרונות בבית השלישי הופכות את הציטוט ממה שאמרו ישראל לרחבעם ("מה לנו חלק בדוד ולא נחלה בבן ישי לאהליך ישראל", מלכים א' י"ב 16) משלילה לחיוב (אבל יש לנו חלק בדוד, נחלה בבן ישי).
הערות שוליים

↑  למשל: איך את נראית, עלי שלכת
↑  העיר באפור, לכבודך; שניהם בביצוע שלישיית גשר הירקון
קרי לילה

קְרִי־לַיְלָה (בסלנג נקרא חלום רטוב) הוא פליטת זרע (שפיכה) לא רצונית במהלך השינה. אצל גברים קרי לילה עשוי להתרחש בתדירויות שונות, בתקופות שונות במהלך חייהם, החל מגיל ההתבגרות. אצל נשים מתרחשת תופעה מקבילה המתבטאת ברטיבות בנרתיק ולפעמים גם אורגזמה מתוך שינה. לעיתים קרובות קרי לילה מלווה בחלומות ארוטיים, אך אין זה מן ההכרח. במהלך השפיכה, בקרי לילה, נפלטים כ-500 מיליון תאי זרע, בדומה לשפיכה רגילה. לא תמיד מלווה פליטת הזרע ביקיצה מהשינה.
שכיחות

קרי לילה שכיח בעיקר בגיל ההתבגרות ואצל צעירים, אך יכול להופיע בכל גיל. על פי דוחות קינסי, 83% מהגברים האמריקנים חווים קרי לילה לפחות פעם אחת בחייהם ואצל 13% מהמתבגרים פליטת הזרע הראשונה מתרחשת בשינה. התדירות יורדת מ-0.36 פעמים בשבוע בממוצע בגיל 15 ל-0.18 פעמים בגיל 40. בסקר שנערך באינדונזיה דווח על כ-97% מהגברים שחוו קרי לילה עד לאמצע שנות ה-20 לחייהם. שכיחות אירועי הקרי עולה אצל מתבגרים המקבלים תוספת טסטוסטרון לטיפול בעיכוב בהתפתחות המינית.
בדת > יהדות

על פי התורה, קרי לילה מטמא את האדם:
וְאִישׁ כִּי־תֵצֵא מִמֶּנּוּ שִׁכְבַת־זָרַע וְרָחַץ בַּמַּיִם אֶת־כָּל־בְּשָׂרוֹ וְטָמֵא עַד־הָעָרֶב.
על פי ספר דברים, נדרשת טבילה במים להיטהרות מקרי:
כִּי־יִהְיֶה בְךָ אִישׁ אֲשֶׁר לֹא־יִהְיֶה טָהוֹר מִקְּרֵה־לָיְלָה וְיָצָא אֶל־מִחוּץ לַמַּחֲנֶה לֹא יָבֹא אֶל־תּוֹךְ הַמַּחֲנֶה.  וְהָיָה לִפְנוֹת־עֶרֶב יִרְחַץ בַּמָּיִם וּכְבֹא הַשֶּׁמֶשׁ יָבֹא אֶל־תּוֹךְ הַמַּחֲנֶה.
בהלכה, על אף ששפיכת זרע לבטלה נחשבת לחטא, מוגדר קרי לילה כטומאה בלבד. עם זאת, הגבר מצווה על שמירת עיניים - התנהגות שתמנע מחשבות ארוטיות העלולות להוביל לקרי לילה.. במסכת ברכות נמנה קרי לילה עם שישה "סימנים יפים לחולה". לפי מסכת אבות אחד מהניסים שאירעו בבית המקדש הוא ש"לא אירע קרי לכוהן גדול ביום הכיפורים" אם כי מסופר במסכת יומא בתלמוד הירושלמי שכהן בשם "בן אילם" החליף את הכהן הגדול שראה קרי ביום הכיפורים.
במסכת יומא,פרק א', משנה ד' נכתב ש"כל שבעת הימים לא היו מונעים ממנו (מהכוהן הגדול) מאכל ומשתה. ערב יום הכיפורים עם חשכה, לא היו מניחים אותו לאכול הרבה, מפני שהמאכל מביא את השינה". הפירוש במשנה מסביר: שאסור היה לכוהן הגדול לישון בליל יום הכיפורים, שמא יראה קרי וייפסל לעבודה.
בדת > אסלאם

ב"פרשת השולחן" בקוראן מצווה אדם להיטהר בעקבות פליטת זרע:
וכי תהיו טמאי קרי, והיטהרתם
בניגוד ליחסי מין או אוננות, קרי לילה אינו נחשב כשבירה של מצוות צום הרמדאן.
הערות שוליים

↑  ראו ציטוטים ממספר מחקרים בתשובה
↑  KNOWLEDGE ABOUT HUMAN REPRODUCTION AND EXPERIENCE OF PUBERTY טבלה 4.6
↑  Jordan W. Finkelstein et al. Effects of Estrogen or Testosterone on Self-Reported Sexual Responses and Behaviors in Hypogonadal adolescents, Endocrinology & Metabolism July 1, 1998 vol. 83 no. 7
↑  "תנו רבנן ונשמרת מכל דבר רע - שלא יהרהר אדם ביום ויבוא לידי טומאה בלילה" (תלמוד בבלי, מסכת עבודה זרה, דף כ', עמוד ב').
↑  "ששה דברים סימן יפה לחולה אלו הן: עטוש, זיעה, שלשול, קרי ושינה וחלום" (תלמוד בבלי, מסכת ברכות, דף נ"ז, עמוד ב').
↑  אבות פרק ה'
↑  "מעשה בבן אילם מציפורין שאירע קרי לכהן גדול ביום הכפורים ונכנס בן אילם ושימש תחתיו בכהונה גדולה" תלמוד ירושלמי, מסכת יומא,  פרק א', הלכה א'
↑  שלמה טל, מחזור רינת ישראל יום כיפור נוסח ספרד, ירושלים: מורשת בע"מ, תשנ"ד, עמ' 488-489
↑  דיני רמדאן, אתר אל אזהר
| --- | --- |
בקרת זהויות :  LCCN: sh90003981  TDVİA: ihtilam
משחקייה

מתקנים מתנפחים מצויים במשחקיות רבות
משחקייה היא מרחב המיועד למשחקי ילדים. המשחקייה היא חדר משחקים בו ילדים משחקים לבד או עם אחרים במשחק חופשי לא מכוון, משחקי אומנות ויצירה, משחקים קוגניטיביים, או מתקנים שונים כעין גרסה מוקטנת של מגרש משחקים.
מאפיינים

המשחקייה תחומה במרחב מצומצם, בדרך כלל מקורה, ועשויים להיות בה משחקים שונים כמו בובות ובית בובות, מכוניות, כדורים, דמויות, דף וצבעים, משחקי קופסה, ספרים ומתקנים. הפעילות במשחקייה מתבצעת עם או בהשגחת מבוגר. במשחקייה עשויים להיות מתקנים המכילים חלקים קטנים ונתיקים המסוכנים לילדים ולכן הפעילות מחייבת השגחת מבוגר.